text: Невидимият зелен живот
  Златина Ненкова 16 Юли 2012 254 видяна
  При споменаването на "зелен живот", в много от нас вероятно изникват асоциациите: за хранене с биопродукти, растения, плодове и зеленчуци, разделно изхвърляне на боклука, живот в непосредствена близост до природата, засаждане на растения и дървета и подобни. Разбира се, че тези асоциации са напълно верни, но сега ви предлагам един съвсем различен поглед върху "зеления начин на живот".
  Колко от нас съзнават, че много напълно обикновени, всекидневни дейности могат да оказват голямо негативно влияние върху околната среда - ето някои човешки активности, за чието въздействие, рядко бихме се замислили:
  Обикновеното пазаруване, да правилно прочетохте при ежедневните ни покупки, за всяка стока се ползват опаковки, а за тях и тяхното производство се изразходват ресурси, картон, енергия. Изобщо не се замисляме, че понякога пазаруваме безразборно, често стоки и продукти, които не са ни необходими, а това поведение, никак, не е полезно за околната среда.
  Похабени се оказват отново ресурси, под различна форма, а това влияе в последствие на околната среда. Това е един съвременен омагьосан кръг на консуматорското общество – да консумираме прекалено и излишно много.
  http://cultura.spisanie.to/%D0%BC%D0%B8%D1%81%D0%BB%D0%B8/3108-%D0%BD%D0%B5%D0%B2%D0%B8%D0%B4%D0%B8%D0%BC%D0%B8%D1%8F%D1%82-%D0%B7%D0%B5%D0%BB%D0%B5%D0%BD-%D0%B6%D0%B8%D0%B2%D0%BE%D1%82#sigProGalleriac281a60216
  Банята е друг крадец на ресурси, защото много от нас прекарват часове в нея, като си тананикат под душа или разтоварвайки се във ваната. Не че това е лошо, но все още по света има места, където хората страдат от липса на вода, или изминават километри, за да се снабдят с нея. Когато е лесно достъпна водата се хаби с лека ръка... Да не говорим за душ-геловете, балсамите и куп други "излишъци", които ползваме, за да сме по красиви и приятно ухаещи. Често прекаляваме с употреба им, а това скъпи приятели отново е свързано с прекаленото изразходване на ресурси, което вреди на любимата ни, иначе природа.
  Електроенергията - поставили сме в домовете си различни видове крушки на всяко ъгълче, макар и енергоспестяващи. Ползваме купища електроуреди, заместващи ни и в най-дребните дейности. Уж ползваме само ЕКО-електроуреди, а накрая, и сметката и вредата са големи.
  Сигурно си мислите, че това са смешни неща в сравнение с огромните промишлени предприятия, които ни замърсяват всекидневно с големи количества отровни газове, като серен диоксид, азотен диоксид и др. Много от тях не са сложили все още пречистващи филтри, заради цената им и чакат последния срок (наложен от ЕС и Правителството). Може и да сте прави, но нали промяната зависи от всеки един от нас, нали няма да чакаме вечно някой друг да започне с нещо добро?
  Нека да започнем днес, нека да го направим за нашите деца, за себе си, за околната среда. В този ред може да се замислим, кое е възможно да променим в нашето ежедневие, кое ще спести някои вреди. Не, не ви казвам да спрете да пазарувате, или пък да спрете да се къпете, но поне всеки може да се опита да намали излишното - излишъците в различните видове консумации, това може да се окаже полезно, дори и за вашия портфейл.
  Да започнем да водим един "Зелен живот", които може да не е много видим, но ще се окаже доста съществен, за бъдещето на планетата.